**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

**ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ**

**Улица: Богољуба Урошевића- Црног број 44.**

**Место:Обреновац**

**Број: 5383-E.03.02.-20346/4-2017**

**Датум: 25.01.2017.**

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку мале вредности број, ЈНМВ 3000/1986/2016 (1923/2016), за набавку услуга Стручне обуке из области ЗОП са полагањем прописаних стручних испита, упутстава, приручника и друге техничке документације за потребе огранка ТЕНТ, на захтев заинтересованог лица, даје:

**ДОДАТНЕ ИНФОРМАЦИЈЕ ИЛИ ПОЈАШЊЕЊА**

**У ВЕЗИ СА ПРИПРЕМАЊЕМ ПОНУДЕ**

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: У конкурсној документацији наведено је да место извршења услуга су просторије Наручиоца на локацијама ТЕНТ Б, Обреновац – Ушће и ТЕ Колубара – Велики Црљени. Да ли постоји регитрација тих просторија за ту делатност од стране МУП-а за наведене локације?

**ОДГОВОР 1:** У објектима ТЕНТ ’’Б’’ и ТЕ ’’Колубара’’ постоје просторије – сале већег капацитета које се користе за интерне и екстерне стручне савете, интерне веће скупове запослених, пријеме разних делегација, група посетиоца и слично. Због могућности смештаја већег броја запослених, користе се, уз употребу пројектора, видео бима, рачунара, тв-а и сл. за разноврсне стручне обуке запослених. Због смањења трошкова обука ове сале користимо за стручне теоријске обуке запослених уколико је то могуће, односно у свим случајевима, осим уколико, програм и прописи реализације конкретне обуке не захтевају посебно опремљене учионице – просторије. Ове сале нису посебно регистроване за вршење стручних обука, па сходно томе нису регистроване ни од стране МУП-а за вршење обука запослених из ЗОП-а. У конкурсној документацији смо навели да се теоријска и практична обука – у обиму колико је то могуће (колико то Програм посебне обуке и Прописи њене реализације дозвољавају) обави на локацијама ТЕНТ ’’Б’’ и ТЕ ’’Колубара’’, а преостали део (уколико је то потребно, тј. у обиму који захтевају прописи реализације Програма посебне обуке) се обави у просторијама и објектима понуђача. Сматрамо да се практична обука, уз логистичку подршку наших технички опремљених професионалних ватрогасних јединица може обавити на нашим локацијама – поседујемо ватрогасна возила, разноврсне противпожарне апарате, хидрантску опрему итд. Међутим, уколико то прописи захтевају, упутићемо кандидате на практичну обуку у објекте понуђача.